Reglement for personer med funksjonsnedsettelse

Vedtatt av kommunestyret 13.11.2019

**Innholdsfortegnelse**

[§ 1 – Formål 3](#_Toc20223303)

[§ 2 – Mandat/arbeidsoppgaver 3](#_Toc20223304)

[§ 3 – Valg av medlemmer og funksjonstid 3](#_Toc20223305)

[§ 4 – Møter 4](#_Toc20223306)

[§ 5 – Sekretariat 4](#_Toc20223307)

[§ 6 – Møte- og talerett 4](#_Toc20223308)

[§ 7 - Godtgjørelse 4](#_Toc20223309)

# § 1 – Formål

Rådets formål er å arbeide for funksjonshemmedes fulle deltaking og likestilling i samfunnet. Rådet er et samarbeids- og rådgivende organ for kommunen i saker som angår funksjonshemmedes behov og interesser.

Råd for personer med funksjonsnedsettelse velges med hjemmel i kommunelovens § 5-1 og forskrift om kommunale og fylkeskommunale råd for eldre, personer med funksjonsnedsettelse og ungdom, FOR-2019-06-17-727

# § 2 – Mandat/arbeidsoppgaver

Råd for personer med funksjonsnedsettelse skal arbeide etter den politiske målsetningen om full deltaking og likestilling for funksjonshemmede i samfunnet. FNs standardregler for like muligheter for mennesker med funksjonshemming skal være et sentralt redskap i dette arbeidet.

Rådet holder seg løpende orientert om aktuelle saker for funksjonshemmede som er under arbeid i kommunen. Sektorene samarbeider med rådet om saker av interesse for funksjonshemmede som skal ha eller har behandling.

Råd for personer med funksjonsnedsettelse skal sørge for at mennesker med funksjonshemming sikres en åpen, bred og tilgjengelig medvirkning i arbeidet med saker som er særlig viktige for mennesker med nedsatt funksjonsevne. Dette gjelder blant annet tilgjengelighet, arbeid mot diskriminering på grunnlag av nedsatt funksjonsevne og tjenester for mennesker med nedtatt funksjonsevne.

Rådet skal se til at brukernes erfaringskunnskap tas med i saks- og behandlingsprosesser.

Rådet er et rådgivende organ og skal forelegges saker som gjelder:

* **Tiltak med funksjonshemmede som spesiell målgruppe**
* Allmenne tiltak og tjenester som også berører funksjonshemmede
* Kommunens ordinære budsjett- og planarbeid på ulike områder.
* Plansaker og byggesaker
* I saker av prinsipiell interesse: få uttale seg på det forberedende stadium av saksbehandlingen.
* Rådet uttaler seg om saker som kommunale organer legger frem for rådet.
* Rådet tar opp og utreder saker på eget initiativ.
* Rådet driver informasjonsarbeid og medvirker til å fjerne evt. samfunnsskapte barrierer.

# § 3 – Valg av medlemmer og funksjonstid

Rådet består av 6 medlemmer.

* 4 brukerrepresentant etter forslag fra brukerorganisasjonene.
* 2 folkevalgte politikere

Rådmannen deltar med 2 representanter fra administrasjonen

(1 rep. fra teknisk sektor og 1 rep. fra helse- og sosialsektoren) med talerett.

Rådet oppnevnes av kommunestyret og velges for fire år av gangen.

Rådet velger selv sin leder og nestleder blant medlemmene.

# § 4 – Møter

Rådet holder møter i henhold til oppsatt møteplan. For øvrig innkalles rådet, eventuelt

arbeidsutvalget når minst en tredel av medlemmene krever det.

Saker tilgjengeliggjøres minst 7 dager før møtet.

Saker skal etter samråd med rådets leder, legges fram for rådet i henhold til de

saksbehandlingsregler som til enhver tid gjelder.

Det føres protokoll fra møtene. Protokollen gjøres tilgjengelig for alle.

Rådet legger hvert år fram årsmelding om sin virksomhet. Årsmeldingen legges fram for kommunestyre. Årsmelding sendes Nordland fylke.

# § 5 – Sekretariat

Rådmannen sørger for sekretariat til rådet. Sekretariatet ivaretar denne oppgaven.

# § 6 – Møte- og talerett

Leder har møte og talerett i formannskap og kommunestyre i saker som angår dem.

Rådmann og ordfører har møte og talerett i rådets møter.

Rådet har rett til å uttale seg om sekretariatsfunksjonen, budsjett og

saksbehandlingsregler i rådet.

# § 7 - Godtgjørelse

Medlemmer får møtegodtgjørelse og reisegodtgjøring etter godtgjørelsesreglementet.

Tapt arbeidsgodtgjørelse i forbindelse med møter dekkes i henhold til samme reglement.